Ráðstöfun séreignarsparnaðar inn á húsnæðislán Allt frá 1. júlí 2014 hefur þeim sem greiða í séreignarsjóð staðið til boða að ráðstafa greiðslum sínum beint inn á lán vegna íbúðarhúsnæðis til eigin nota . Greiðslurnar eru þá undanþegnar skatti . Ekki er unnt að nýta tilgreinda séreign með þessum hætti . Forsenda þess að geta nýtt heimildir til skattfrjálsrar innborgunar séreignar til lækkunar húsnæðislána og húsnæðiskaupa er að umsækjandi sé með samning um séreignarsparnað og að iðgjöld séu greidd reglulega . Umsækjandi verður sjálfur að skila inn umsókn , hvort sem hann er einhleypur , í hjúskap eða uppfyllir skilyrði til samsköttunar . Úttekt séreignarsparnaðar getur aldrei verið hærri en sem nemur innborgunum á vinnutímabilinu 1. júlí 2014 til 30. júní 2021 . Séreign er greidd inn á lán frá þeim mánuði sem umsókn berst og verður framkvæmdin eftir það sjálfvirk . Ráðstöfun inn á lán til 30. júní 2021 Séreignarsparnaður færist með reglubundnum hætti inn á höfuðstól húsnæðislána til lækkunar frá og með þeim mánuði sem umsókn berst . Hámarksúttekt einhleypra er , að öllum skilyrðum uppfylltum , 500.000 kr. á ári , alls 3.500.000 kr. á tímabilinu . Hámarksúttekt hjóna eða samskattaðra einstaklinga er , að öllum skilyrðum uppfylltum , 750.000 kr. á ári , alls . 5.250.000 kr. á tímabilinu . Sá sem ekki á íbúðarhúsnæði til eigin nota getur átt rétt á að taka út inneign í séreignarsjóði sem myndast hefur af iðgjaldsstofni á launatímabilum frá 1. júlí 2014 til 30. júní 2021 , upp að ákveðnu marki , ef hann festir kaup á slíku húsnæði í síðasta lagi 30. júní 2021 . Með umsókninni skal fylgja afsal eða gögn um skráningu á íbúðarhúsnæði í Þjóðskrá , ásamt staðfestingu um að umsækjandi sé ekki skráður eigandi að öðru íbúðarhúsnæði . Hámarksúttekt einhleypra er , að öllum skilyrðum uppfylltum , 3.500.000 kr . Hámarksúttekt hjóna eða samskattaðra einstaklinga er , að öllum skilyrðum uppfylltum , 5.250.000 kr . Kaup á fyrstu íbúð Frá 1. júlí 2017 er þeim einstaklingum sem kaupa / byggja sér sitt fyrsta íbúðarhúsnæði annars vegar heimilt að fá útborguð iðgjöld sem greidd hafa verið til séreignarlífeyrissjóðs og hins vegar að greiða iðgjöld frá mánuði til mánaðar inn á lán sem tryggð eru með veði í íbúðinni . 10 ára samfellt tímabil Hámarkstími sem heimilt er að nýta sér heimildir til úttektar / ráðstöfunar á iðgjöldum í séreignarsjóði í tengslum við kaup á fyrstu íbúð / nýbyggingar er tíu ár . Tíu árin byrja að líða frá því tímamarki sem ráðstöfun telst hafa hafist . Er þá miðað við fyrir hvaða launatímabil iðgjöld sem tekin eru út voru . Frjálst er að skipta um húsnæði á þeim tíma og ráðstafa séreignarsparnaði inn á lán sem tekin eru vegna nýs húsnæðis í staðinn . Skilyrði er að kaup á nýrri íbúð fari fram innan 12 mánaða frá sölu þeirrar íbúðar sem veitti réttinn í upphafi . Eignin má auk þess ekki vera í eigu fleiri en tveggja einstaklinga . Allir sem greiða í séreignarsparnað samkvæmt samningi , á vinnutímabilinu 1. júlí 2014 til 30. júní 2021 geta nýtt sér skattfrjálsa innborgun séreignarsparnaðar til lækkunar á húsnæðislánum eða til húsnæðiskaupa . Hver og einn ætti að íhuga stöðu sína og taka ákvörðun út frá henni . Heimildin vegna tímabundinna úrræða nær til inneignar sem myndast hefur vegna launa á tímabilinu frá 1. júlí 2014 til 30. júní 2021 . Ef nýta á úrræðið til að greiða inn á höfuðstól skiptir ekki máli hvort lánið er verðtryggt eða óverðtryggt . Skilyrði er að kaup á nýrri íbúð fari fram innan 12 mánaða frá sölu þeirrar íbúðar sem veitti réttinn í upphafi . Ef umsækjandi einhverra hluta vegna hættir að greiða í séreignarlífeyrissjóð leiðir af sjálfu sér að ekki er hægt að taka út eða greiða inn á lán vegna launagreiðslna á þeim tíma . Engu að síður telst sá tími sem þannig rof verður á greiðslum til heildartímans sem ráðstöfun er heimil , þ.e. tíu ára tímabilsins . Vari slíkt rof á greiðslum í lengri tíma en tólf mánuði þarf viðkomandi að endurnýja umsókn sína um ráðstöfun hefji hann greiðslu á iðgjöldum á nýjan leik áður en tíu ára samfelldu tímabili er lokið frá því að hann fyrst ráðstafaði iðgjöldum vegna kaupa á fyrstu íbúð .